SAPPE ยิ้มแฉ่ง! รายได้จากการขายเพิ่มขึ้น ดัน Q3 กำไรแตะ 93.60 ลบ.
SAPPE ยิ้มแฉ่ง! รายได้จากการขายเพิ่มขึ้น ดัน Q3/59 กำไร 93.60 ลบ. เติบโต 60% จากปีก่อนกำไร 58.21 ลบ. ขณะที่ช่วง 9 เดือนแรกมีกำไร 313.30 ลบ. โต 19% จากปีก่อนกำไร 263.86 ลบ. 
14 พ.ย. 2559

บริษัท เซ็ปเป้ จำกัด (มหาชน) หรือ SAPPE รายงานผลการดำเนินงานไตรมาส 3/59 สิ้นสุดวันที่ 30 ก.ย.59 (รวมบริษัทย่อย) มีกำไรสุทธิ 93.60 ล้านบาท หรือมีกำไรสุทธิ 0.31 บาทต่อหุ้น เพิ่มขึ้น 60% จากช่วงเดียวกันของปีก่อนที่มีกำไรสุทธิ 58.51 ล้านบาท หรือมีกำไรสุทธิ 0.19 บาทต่อหุ้น
โดยผลการดำเนินงานในไตรมาสดังกล่าวที่เพิ่มขึ้นเนื่องจากบริษัทมีรายได้จากการขายเพิ่มขึ้นมาที่ 652.30 ล้านบาท จากปีก่อน 569.80 ล้านบาท
อย่างไรก็ตามผลการดำเนินงานช่วง 9 เดือนแรกมีกำไรสุทธิ 313.30 ล้านบาท หรือ1.04 บาทต่อหุ้น เพิ่มขึ้น 19% จากช่วงเดียวกันของปีก่อนที่มีกำไรสุทธิ 263.86 ล้านบาท หรือ  0.88 บาทต่อหุ้น